               EURÓPAI BIZOTTSÁG
            Brüsszel, 2022.3.18.
            COM(2022) 111 final
            2022/0076(NLE)

            Javaslat
            A TANÁCS HATÁROZATA
            az Unió által az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodással létrehozott vegyes bizottságban a megállapodás III. és IV. mellékletének módosításával kapcsolatban képviselendő álláspontról
            (EGT-vonatkozású szöveg)

               INDOKOLÁS

               1.A javaslat tárgya

               E javaslat tárgya az Unió által az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodással létrehozott vegyes bizottságban a megállapodás III. és IV. mellékletének módosításával kapcsolatban képviselendő álláspont meghatározásáról szóló határozat.

               2.A javaslat háttere

               2.1.Az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodás

               Az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodás (a továbbiakban: a megállapodás) célja, hogy az EU kibocsátáskereskedelmi rendszerét (a továbbiakban: EU ETS) összekapcsolja Svájc kibocsátáskereskedelmi rendszerével azáltal, hogy lehetővé teszi, hogy az egyik rendszerben kibocsátott kibocsátási egységekkel a másik rendszerben kereskedjenek, és ott a megfelelés teljesítésére használják fel azokat, kibővítve ezáltal az éghajlatváltozás mérséklését célzó lehetőségek körét. A megállapodás 2020. január 1-jén lépett hatályba.

               2.2.Vegyes bizottság

               A megállapodás 12. cikke által létrehozott vegyes bizottság hatáskörébe tartozik a megállapodás igazgatása és végrehajtásának biztosítása. A vegyes bizottság határozhat új mellékletek elfogadásáról vagy a megállapodás meglévő mellékleteinek módosításáról. A megállapodás cikkeinek módosításait is megvitathatja, megkönnyítheti a Felek jogszabályaival kapcsolatos véleménycserét, és felülvizsgálhatja a megállapodást.

               A vegyes bizottság a Felek (az EU és Svájc) képviselőiből álló kétoldalú testület. A vegyes bizottság által hozott határozatokat mindkét Félnek el kell fogadnia.

               A megállapodás 13. cikkének (2) bekezdése értelmében a vegyes bizottság határozhat új melléklet elfogadásáról vagy e megállapodás meglévő mellékleteinek módosításáról. A megállapodás 8. cikkének (2) bekezdése szabályokat állapít meg az érzékeny információk kezelésének módjáról, amelyek jogosulatlan közzététele különböző mértékű kárt vagy érdeksérelmet okozhat a megállapodásban részes Feleknek, beleértve az Európai Unió tagállamait is. Az ilyen információk valamely Fél biztonsági érdekeivel összhangban védelemre szorulnak a jogosulatlan közzététellel szemben. Ezeket a Felek „érzékeny” jelöléssel látják el, hogy a III., illetve IV. mellékletben meghatározott biztonsági követelmények, érzékenységi szintek és utasítások szerint gondoskodjanak az érzékeny információk védelméről.

               A nem minősített érzékeny adatok jelöléséről és kezeléséről szóló C(2019) 1904 biztonsági közleménnyel az Európai Bizottság a szolgálatai által alkalmazandó új biztonsági jelöléseket vezetett be. Mivel a jelölés jogilag csak a Bizottságon belül érvényesíthető, a Bizottságon kívüli harmadik felekkel megfelelő megállapodások megkötését javasolta arra az esetre, ha nem minősített érzékeny információkat kell velük kicserélni. Az ehhez szükséges és hatékony keretet a vegyes bizottságot létrehozó és annak feladatait meghatározó megállapodás biztosítja.

               2.3.A vegyes bizottság tervezett jogi aktusa

               A vegyes bizottság 2022-ben tartandó ötödik ülésén vagy azt megelőzően a vegyes bizottság eljárási szabályzata
                  1
                8. cikkének (4) bekezdése szerinti írásbeli eljárás keretében határozatot kell elfogadnia a megállapodás III. és IV. mellékletének módosításáról (a továbbiakban: tervezett jogi aktus).

               A tervezett jogi aktus célja a jogi normák és gyakorlati alkalmazásuk összeegyeztethetőségének és következetességének helyreállítása az érzékeny információk védelme érdekében, különösen a jogosulatlan közzététellel vagy az integritás megszűnésével szemben. Az Európai Bizottság a C(2019) 1904 biztonsági közlemény elfogadásával megváltoztatta az Európai Bizottságon belüli használatára szánt nem minősített érzékeny információk biztonsági jelöléseit.

               E célból a megállapodás III. és IV. mellékletét módosítani kell annak érdekében, hogy helyreálljon a jogi normák és azok gyakorlati alkalmazása közötti összeegyeztethetőség és összhang, valamint hogy mindkét oldalon megőrizzék és tovább biztosítsák a hatékony és eredményes munkaszervezést a biztonsági szintek veszélyeztetése nélkül.

               A tervezett jogi aktus kötelező lesz a Felekre nézve a megállapodás 13. cikke (2) bekezdésének megfelelően, amely a következőképpen rendelkezik: „A vegyes bizottság határozhat új melléklet elfogadásáról vagy e megállapodás meglévő mellékleteinek módosításáról.” Továbbá a megállapodás 12. cikkének (3) bekezdése értelmében a vegyes bizottság által az e megállapodásban előírt esetekben hozott határozatok azok hatálybalépésétől kezdődően kötelezőek a Felekre nézve.

               3.Az Unió által képviselendő álláspont

               A Tanácsnak a Bizottság e javaslatán alapuló határozata meghatározza az Európai Uniónak a vegyes bizottság azon határozatára vonatkozó álláspontját, amelyet a megállapodás III. és IV. mellékletének módosításáról kell meghoznia.

               A megállapodás 9. cikkének (2) bekezdése meghatározza az információk érzékenységi szintjeit, amelyeket a megállapodás III. mellékletével összhangban a Felek a megállapodás keretében kezelt és kicserélt érzékeny információk azonosítására használnak. A megállapodás IV. melléklete meghatározza az ETS érzékenységi szinteket a titkosság és az integritás szintjei tekintetében.

               A megállapodás keretében a nem minősített érzékeny információknak a megállapodás által létrehozott, a kibocsátásiegység-forgalmi jegyzékek közötti közvetlen kapcsolaton keresztül történő cseréjének szükségessége megköveteli a szükséges biztonsági szint megóvását jegyzékeket érintő csalás, visszaélés vagy bűnözői tevékenység kockázatától, illetve az ilyen eseményekre való válaszintézkedéseket, továbbá a jegyzékek közötti kapcsolat és az összekapcsolt piacok integritása védelmének biztosítását. E célból a megállapodás meghatározza az érzékenységi szinteket, és meghatározza az érzékeny információk megállapodás szerinti kezelésére vonatkozó szabályokat. Kifejezetten meghatározza a megállapodás értelmében használandó biztonsági jelöléseket, amelyek megegyeznek a C(2019) 1904 biztonsági közlemény elfogadása előtt használt jelölésekkel. A C(2019) 1904 biztonsági közlemény elfogadását követően az Európai Bizottságon belül jelenleg alkalmazandó biztonsági jelölések már nem felelnek meg a megállapodásban meghatározottaknak, ezért azokat ismét összeegyeztethetővé kell tenni. A C(2019) 1904 sz. biztonsági közleményben ajánlottak szerint ennek megfelelően kell megállapodni a külső partnerekkel.

               A kibocsátáskereskedelmi rendszerek alulról felfelé építkező összekapcsolásán keresztül kialakított, jól működő nemzetközi szén-dioxid-piac az EU és a nemzetközi közösség hosszú távú szakpolitikai célja, nevezetesen a Párizsi Megállapodásban foglalt éghajlat-politikai célkitűzések elérésének eszközeként. E tekintetben az EU kibocsátáskereskedelmi rendszerének (EU ETS) létrehozásáról szóló irányelv 25. cikke lehetővé teszi az uniós kibocsátáskereskedelmi rendszer összekapcsolását más kibocsátáskereskedelmi rendszerekkel, feltéve, hogy azok – mint a svájci rendszer – kötelezőek, rendelkeznek abszolút felső kibocsátási határértékkel és összeegyeztethetőek vele. A megállapodás 2020. január 1-jei hatálybalépését követően az összeegyeztethetőség és a következetesség helyreállítása fontos lépést jelent a megállapodás végrehajtása felé.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  2
               .

               4.1.2.A jelen esetre történő alkalmazás

               A vegyes bizottság az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodás 12. cikke alapján létrehozott szerv.

               A vegyes bizottság által elfogadandó jogi aktus joghatással bíró jogi aktus. Az Európai Unió és a Svájci Államszövetség közötti, a kibocsátáskereskedelmi rendszereik összekapcsolásáról szóló megállapodás 12. cikke (3) bekezdésének megfelelően a tervezett jogi aktus a nemzetközi jog szerint kötelező érvényű lesz.

               A tervezett jogi aktus nem egészíti ki és nem módosítja a megállapodás intézményi keretét.

               Ezért a javasolt határozat eljárási jogalapja az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               4.2.2.A jelen esetre történő alkalmazás

               A tervezett jogi aktus elsődleges célkitűzése és tartalma a környezettel kapcsolatos.

               Ezért a javasolt határozat anyagi jogalapja az EUMSZ 192. cikkének (1) bekezdése.

               4.3.Következtetés

               A javasolt határozat jogalapja az EUMSZ 192. cikkének (1) bekezdése, összefüggésben 218. cikke (9) bekezdésével.

               5.A tervezett jogi aktus kihirdetése

               Mivel a vegyes bizottság jogi aktusa módosítani fogja az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodás III. és IV. mellékletét, elfogadását követően helyénvaló kihirdetni az Európai Unió Hivatalos Lapjában.

               2022/0076 (NLE)

               Javaslat

               A TANÁCS HATÁROZATA

               az Unió által az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodással létrehozott vegyes bizottságban a megállapodás III. és IV. mellékletének módosításával kapcsolatban képviselendő álláspontról

               (EGT-vonatkozású szöveg)

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 192. cikke (1) bekezdésére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodást (a továbbiakban: megállapodás) az Unió az (EU) 2018/219 tanácsi határozattal
                  3
                kötötte meg, és az 2020. január 1-jén lépett hatályba.

               (2)A megállapodás 12. cikkének (3) bekezdése értelmében a vegyes bizottság határozatokat hozhat, amelyek hatálybalépésüktől kezdődően a Felekre nézve kötelezőek.

               (3)A vegyes bizottságnak a 2022-ben tartandó ötödik ülésén vagy azt megelőzően a vegyes bizottság eljárási szabályzata
                  4
                8. cikkének (4) bekezdése szerinti írásbeli eljárás keretében határozatot kell elfogadnia a megállapodás III. és IV. mellékletének módosításáról.

               (4)Helyénvaló meghatározni az Unió nevében a vegyes bizottságban képviselendő álláspontot, mivel a megállapodás III. és IV. mellékletét módosító határozat kötelező érvényű lesz az Unióra nézve.

               (5)Helyénvaló a jogi normák és gyakorlati alkalmazásuk összeegyeztethetőségének és következetességének helyreállítása az érzékeny információk védelme érdekében, különösen a jogosulatlan közzététellel vagy az integritás megszűnésével szemben,

               ELFOGADTA EZT A HATÁROZATOT:

               1. cikk

               A vegyes bizottság ötödik ülésén vagy azt megelőzően a vegyes bizottság eljárási szabályzata
                  5
                8. cikkének (4) bekezdése szerinti írásbeli eljárás keretében az Unió által képviselendő álláspont az e határozathoz csatolt jogszabálytervezeten fog alapulni.

               2. cikk

               Ennek a határozatnak a Bizottság a címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        Az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodással létrehozott vegyes bizottság 2019. január 25-i 1/2019 határozata eljárási szabályzatának elfogadásáról, amely a következő címen érhető el:
                  https://ec.europa.eu/clima/system/files/2021-07/20191201_jc_dec_rop_en.pdf
                   és a 2018. szeptember 18-i (EU) 2018/1279 tanácsi határozat, HL L 239., 2018.9.24., 8. o.

                     (2)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (3)

                        HL L 322., 2017.12.7., 3. o.

                     (4)

                        Az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodással létrehozott vegyes bizottság 2019. január 25-i 1/2019 határozata eljárási szabályzatának elfogadásáról, amely a következő címen érhető el:
                  https://ec.europa.eu/clima/system/files/2021-07/20191201_jc_dec_rop_en.pdf
                   és a 2018. szeptember 18-i (EU) 2018/1279 tanácsi határozat, HL L 239., 2018.9.24., 8. o.

                     (5)

                        Az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodással létrehozott vegyes bizottság 2019. január 25-i 1/2019 határozata eljárási szabályzatának elfogadásáról, amely a következő címen érhető el:
                  https://ec.europa.eu/clima/system/files/2021-07/20191201_jc_dec_rop_en.pdf
                   és a 2018. szeptember 18-i (EU) 2018/1279 tanácsi határozat, HL L 239., 2018.9.24., 8. o.

    ---documentbreak---

               EURÓPAI BIZOTTSÁG
            Brüsszel, 2022.3.18.
            COM(2022) 111 final

            MELLÉKLET
            a következőhöz:
            JavaslatA TANÁCS HATÁROZATA
            az Unió által az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodással létrehozott vegyes bizottságban a megállapodás III. és IV. mellékletének módosításával kapcsolatban képviselendő álláspontról

               AZ EURÓPAI UNIÓ ÉS A SVÁJCI ÁLLAMSZÖVETSÉG KÖZÖTTI, AZ UNIÓS ÉS A SVÁJCI KIBOCSÁTÁSKERESKEDELMI RENDSZER ÖSSZEKAPCSOLÁSÁRÓL SZÓLÓ MEGÁLLAPODÁSSAL LÉTREHOZOTT VEGYES BIZOTTSÁG 1/2022. SZÁMÚ HATÁROZATA
                  [...]
                  a megállapodás III. és IV. mellékletének módosításáról

               A VEGYES BIZOTTSÁG,

               tekintettel az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodásra
                  1
                (a továbbiakban: megállapodás) és különösen annak 9. cikkére és 13. cikkének (2) bekezdésére,

               mivel:

               (1)A megállapodás 9. cikkének (2) bekezdése értelmében az érzékeny információkat érzékenységi szintjüknek megfelelő jelöléssel kell ellátni.

               (2)A megállapodás III. melléklete meghatározza a megállapodás keretében kezelt és kicserélt érzékeny információk megjelölésének módját. Előírja a Felek számára, hogy az ilyen érzékeny információk azonosítása céljából érzékenységi szinteket alkalmazzanak.

               (3)A megállapodás IV. melléklete meghatározza az ETS érzékenységi szinteket és megállapítja az információk globális érzékenységi szintjét.

               (4)Az információk megjelölése és megfelelő kezelése fontos az információk szükséges szintű titkosságának biztosítása érdekében, hogy elkerülhető legyen az információk jogosulatlan közzététele által okozott kár.

               (5)Az Európai Bizottság a C(2019) 1904 biztonsági közlemény útján megváltoztatta az Európai Bizottságon belüli használatára szánt, nem minősített érzékeny információk biztonsági jelöléseit. Az Európai Bizottság a külső partnerekkel kötendő megállapodás kidolgozását javasolta, amely meghatározza a közöttük kicserélt információk kezelésére vonatkozó utasításokat.

               (6)A megállapodás III. és IV. mellékletében meghatározott biztonsági jelölések következetes alkalmazásának biztosítása érdekében a vegyes bizottság a megállapodás 13. cikkének (2) bekezdésével összhangban módosíthatja ezeket a mellékleteket.

               (7)A vegyes bizottság a 2020. november 26-án tartott harmadik ülésén jóváhagyta a megállapodás III. mellékletével összhangban és a megállapodás 8. cikkének (2) bekezdésében említett kezelési utasításokat.

               (8)A vegyes bizottság 1/2020 és 2/2020 határozatával létrehozott munkacsoport az említett határozatokban foglalt megbízatással összhangban azt ajánlotta, hogy a biztonsági jelölések következetes alkalmazásának biztosítása érdekében módosítsák a kezelési utasításokat,

               ELFOGADTA EZT A HATÁROZATOT:

               1. cikk

               A megállapodás III. és IV. melléklete helyébe e határozat melléklete lép.

               2. cikk

               Ez a határozat az elfogadásának napján lép hatályba.

               Kelt [Brüsszelben][Bernben], angol nyelven, [2022. XX]-án/-én.

               a vegyes bizottság részéről

                        titkár az Európai Unió részéről

                        az elnök

                        titkár Svájc részéről

               MELLÉKLET

               III. MELLÉKLET

               ÉRZÉKENYSÉGI SZINTEK ÉS KEZELÉSI UTASÍTÁSOK

               A Felek megegyeznek abban, hogy az e megállapodás keretében kezelt és kicserélt érzékeny információk azonosítása céljából a következő érzékenységi szinteket alkalmazzák:

               E célból az megállapodás 9. cikkének (2) bekezdésében meghatározott jelöléseket a következőképpen kell alkalmazni:

               – Az „ETS Limited” (ETS korlátozott hozzáférésű információ) megjelölés alkalmazása az Unióban a következő: „SENSITIVE: ETS Joint Procurement” (ÉRZÉKENY: ETS közös közbeszerzés); Svájcban pedig: „LIMITED: ETS” (KORLÁTOZOTT HOZZÁFÉRÉSŰ: ETS)

               – Az „ETS Sensitive” (ETS érzékeny információ) megjelölés alkalmazása az Unióban és Svájcban a következő: „SENSITIVE: ETS” (ÉRZÉKENY: ETS)

               – Az „ETS Critical” (ETS kritikus jelentőségű információ) megjelölés alkalmazása az Unióban és Svájcban a következő: „SPECIAL HANDLING: ETS Critical” (KÜLÖNLEGES KEZELÉST IGÉNYLŐ: ETS kritikus jelentőségű információ)

               A „SPECIAL HANDLING: ETS Critical” (KÜLÖNLEGES KEZELÉST IGÉNYLŐ: ETS kritikus jelentőségű információ) jelölésű információ érzékenyebb, mint a „SENSITVE: ETS” (ÉRZÉKENY: ETS) jelölésű, amely ugyanakkor érzékenyebb, mint az Unióban a „SENSITIVE: ETS Joint Procurement (ÉRZÉKENY: ETS közös közbeszerzés” és Svájcban a „LIMITED: ETS” (KORLÁTOZOTT HOZZÁFÉRÉSŰ: ETS) jelölésű.

               A Felek megállapodnak abban, hogy az Unió jelenlegi ETS-en belüli információosztályozási politikája, valamint a svájci adatvédelmi rendelet és szövetségi adatvédelmi törvény alapján kidolgozzák a kezelési utasításokat. A kezelési utasításokat jóváhagyásra be kell nyújtani a vegyes bizottsághoz. A jóváhagyást követően az összes információt az említett kezelési utasításoknak megfelelően, az adott érzékenységi szint figyelembevételével kell kezelni.

               A Felek eltérő szintű értékelése esetén a magasabb szintet kell alkalmazni.

               A Felek jogszabályait az ETS érzékenységi szintek figyelembevételével ki kell egészíteni a fentiekkel egyenértékű alapvető biztonsági követelményekkel a következő adatkezelési lépésekre:

               – A dokumentum létrehozása

               – Források

               – Érzékenységi szint

               – Tárolás

               – Elektronikus dokumentum a hálózaton

               – Elektronikus dokumentum a helyi környezetben

               – Fizikai dokumentum

               – Elektronikus továbbítás

               – Telefon és mobiltelefon

               – Fax

               – E-mail

               – Adattovábbítás

               – Fizikai továbbítás

               – Szóbeli közlés

               – Személyes átadás

               – Postai rendszer

               – Felhasználás

               – Feldolgozás informatikai alkalmazásokkal

               – Nyomtatás

               – Másolás

               – Eltávolítás az állandó helyszínről

               – Információkezelés

               – A besorolás és a címzettek rendszeres értékelése

               – Archiválás

               – Törlés és megsemmisítés

               IV. MELLÉKLET

               AZ ETS ÉRZÉKENYSÉGI SZINTEK MEGHATÁROZÁSA

               A.1. – A titkosság és az integritás szintjének meghatározása

               A „titkosság” olyan adatok, illetve az információs rendszer egészének vagy egy részének (például algoritmusok, programok és dokumentáció) bizalmas jellege, amelyekhez csak felhatalmazott személyek, szervek és eljárások révén lehet hozzáférni.

               Az „integritás” arra vonatkozó garancia, hogy az információs rendszert és a feldolgozott adatokat csak szándékos és jogszerű intézkedés révén lehet módosítani, valamint hogy a rendszer pontosan és teljes mértékben a várt eredményt éri el.

               Minden olyan ETS-információ esetében, amely érzékenynek minősül, a titkosság aspektusát abból a szempontból kell vizsgálni, hogy az adott információ közzétételének helye szerint az milyen potenciális hatást gyakorolna az üzletmenetre, illetve az integritás aspektusát abból a szempontból kell vizsgálni, hogy az adott információ nem szándékos módon történő módosítása, részleges vagy teljes megsemmisülése milyen potenciális hatást gyakorolna az üzletmenetre.

               Az információ titkossági szintjének és az információs rendszer integritási szintjének meghatározása az A.2. szakaszban megadott meghatározott kritériumok alapján történik. Ezek a meghatározások lehetővé teszik az információk globális érzékenységi szintjének, az A.3. szakaszban megadott táblázat segítségével történő értékelését.

               A.2. – A titkosság és az integritás szintjének meghatározása

               A.2.1. – „Alacsony szint”

               Alacsony szintűként kell meghatározni az ETS-re vonatkozó minden olyan információt, amelynek illetéktelen személyek részére történő közzététele és/vagy integritásának elvesztése a Felek vagy más intézmények számára következésképpen olyan mérsékelt kárt okozna, amely valószínűleg:

               – mérsékelten érintené a politikai és diplomáciai kapcsolatokat;

               – helyi szinten negatívan alakítaná a Felek vagy más intézmények imázsát vagy jó hírnevét;

               – magánszemélyeknek kellemetlenséget okozna;

               – befolyásolná a személyzet morálját/termelékenységét;

               – korlátozott mértékben magánszemélyek vagy vállalkozások számára pénzügyi veszteséget okozna, illetve jogosulatlan nyereséget vagy előnyt biztosítana;

               – mérsékelten érintené a Felek szakpolitikáinak eredményes kidolgozását vagy működését;

               – mérsékelten érintené a Felek megfelelő irányítását és működését.

               A.2.2. – „Közepes szint”

               Közepes szintűként kell meghatározni az ETS-re vonatkozó minden olyan információt, amelynek illetéktelen személyek részére történő közzététele és/vagy integritásának elvesztése a Felek vagy más intézmények számára következésképpen olyan kárt okozna, amely valószínűleg:

               – kellemetlenséget okozna a politikai és diplomáciai kapcsolatokban;

               – kárt okozna a Felek vagy más intézmények imázsában vagy jó hírnévében;

               – magánszemélyeknek nehézségeket okozna;

               – a személyzet moráljának vagy termelékenységének ebből következő csökkenését okozná;

               – kellemetlenséget okozna a Felek vagy más intézmények számára a más partnerekkel folytatott kereskedelmi vagy általános szakpolitikai tárgyalások során;

               – magánszemélyek vagy vállalkozások számára pénzügyi veszteséget okozna, illetve jogosulatlan nyereséget vagy előnyt biztosítana;

               – befolyásolná a bűncselekmények nyomozását;

               – megsértené az információk titkosságára vonatkozó jogi vagy szerződéses kötelezettségeket;

               – érintené a Felek szakpolitikáinak kidolgozását vagy működését;

               – érintené a Felek megfelelő irányítását és működését.

               A.2.3. – „Magas szint”

               Magas szintűként kell meghatározni az ETS-re vonatkozó minden olyan információ, amelynek illetéktelen személyek részére történő közzététele és/vagy integritásának elvesztése a Felek vagy más intézmények számára következésképpen olyan katasztrofális és/vagy elfogadhatatlan kárt okozna, amely valószínűleg:

               – ártana a diplomáciai kapcsolatoknak;

               – magánszemélyeknek jelentős nehézségeket okozna;

               – megnehezítené a Felek vagy más részt vevő erők operatív hatékonyságának vagy biztonságának fenntartását;

               – magánszemélyek vagy vállalkozások számára pénzügyi veszteséget okozna, illetve jogosulatlan nyereséget vagy előnyt biztosítana;

               – megsértené a harmadik felek által átadott információk titkosságának megőrzésére tett megfelelő kötelezettségvállalásokat;

               – megsértené az információk kiszolgáltatására vonatkozó törvényi korlátozásokat;

               – akadályozná a bűncselekmények nyomozását vagy megkönnyítené azok elkövetését;

               – hátrányos helyzetbe hozná a Feleket a más partnerekkel folytatott kereskedelmi vagy általános szakpolitikai tárgyalások során;

               – hátráltatná a Felek szakpolitikáinak eredményes kidolgozását vagy működését;

               – veszélyeztetné a Felek megfelelő irányítását és működését.

               A.3. – Az ETS-információk érzékenységi szintjének értékelése

               A titkosság és az integritás szintjének az A.2. szakasz szerinti meghatározásai és az érzékenységi szinteknek e megállapodás III. melléklete szerinti meghatározásai alapján az információk globális érzékenységi szintjét a következő táblázat segítségével kell megállapítani:

                        A titkosság szintjének meghatározása

                        Az integritás szintjének meghatározása

                        Alacsony

                        Közepes

                        Magas

                        Alacsony

                        Jelölés az EU-ban:
                        SENSITIVE: ETS Joint Procurement (ÉRZÉKENY: ETS közös közbeszerzés)

                        Jelölés Svájcban:
                        LIMITED : ETS (KORLÁTOZOTT HOZZÁFÉRÉSŰ: ETS) SENSITIVE: ETS (ÉRZÉKENY: ETS)

                        (vagy

                           (*)

                        Jelölés az EU-ban:
                        SENSITIVE: ETS Joint Procurement (ÉRZÉKENY: ETS közös közbeszerzés)

                        Jelölés Svájcban:
                        LIMITED: ETS (KORLÁTOZOTT HOZZÁFÉRÉSŰ: ETS)

                        SPECIAL HANDLING: ETS Critical (KÜLÖNLEGES KEZELÉST IGÉNYLŐ: ETS kritikus jelentőségű információ)

                        Közepes

                        SENSITIVE: ETS (ÉRZÉKENY: ETS)

                        (vagy

                           (*)

                        Jelölés az EU-ban:
                        SENSITIVE: ETS Joint Procurement (ÉRZÉKENY: ETS közös közbeszerzés)

                        Jelölés Svájcban:
                        LIMITED: ETS (KORLÁTOZOTT HOZZÁFÉRÉSŰ: ETS)

                        SENSITIVE: ETS (ÉRZÉKENY: ETS)

                        (vagy

                           (*)

                        SPECIAL HANDLING: ETS Critical (KÜLÖNLEGES KEZELÉST IGÉNYLŐ: ETS kritikus jelentőségű információ)

                        )

                        SPECIAL HANDLING: ETS Critical (KÜLÖNLEGES KEZELÉST IGÉNYLŐ: ETS kritikus jelentőségű információ)

                        Magas

                        SPECIAL HANDLING:
                        ETS Critical (KÜLÖNLEGES KEZELÉST IGÉNYLŐ: ETS kritikus jelentőségű információ)

                        SPECIAL HANDLING: ETS Critical (KÜLÖNLEGES KEZELÉST IGÉNYLŐ: ETS kritikus jelentőségű információ)

                        SPECIAL HANDLING: ETS Critical (KÜLÖNLEGES KEZELÉST IGÉNYLŐ: ETS kritikus jelentőségű információ)

                        (*)

                        A lehetséges eltéréseket eseti alapon kell értékelni.

                     (1)

                        HL L 322., 2017.12.7., 3. o.


               EURÓPAI BIZOTTSÁG
            Brüsszel, 2022.4.6.
            COM(2022) 158 final
            2022/0103(NLE)

            Javaslat
            A TANÁCS HATÁROZATA
            az Európai Unió által Nagy-Britannia és Észak-Írország Egyesült Királysága tekintetében az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodás 540. cikkének (2) bekezdése alapján az említett megállapodás 530., 531., 534. és 536. cikkében említett személyes adatok tagállamok általi, az Egyesült Királyság részére történő átadása időpontjának meghatározásával kapcsolatban képviselendő álláspontról

               INDOKOLÁS

               1.A javaslat tárgya

               E javaslat tárgya az Unió által az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága (a továbbiakban: Egyesült Királyság) közötti kereskedelmi és együttműködési megállapodás (a továbbiakban: a kereskedelmi és együttműködési megállapodás) 540. cikkének (2) bekezdésével összhangban történő nyilatkozattételre irányuló tanácsi határozat, amely nyilatkozatban az Unió meghatározza azt az időpontot, amelytől kezdve a tagállamok a DNS-profilokra és a daktiloszkópiai adatokra vonatkozó személyes adatokat szolgáltathatnak az Egyesült Királyság részére.

               2.A javaslat háttere

               2.1.A kereskedelmi és együttműködési megállapodás

               A kereskedelmi és együttműködési megállapodás megteremti az Unió és az Egyesült Királyság közötti széles körű kapcsolat alapját a jólét és a jószomszédi viszonyok olyan térségén belül, amelyet az együttműködésen alapuló, a Felek autonómiáját és szuverenitását tiszteletben tartó szoros és békés kapcsolatok jellemeznek. A megállapodást 2021. január 1-je óta ideiglenesen alkalmazták, és az 2021. május 1-jén hatályba lépett.

               A kereskedelmi és együttműködési megállapodás rendelkezik a felek közötti együttműködésről a DNS-profilok, a daktiloszkópiai adatok és a gépjármű-nyilvántartási adatok automatizált összehasonlítása tekintetében. Ez az együttműködés azonban csak akkor kezdődhet meg, ha az Unió meggyőződött arról, hogy az Egyesült Királyság teljesítette a kereskedelmi és együttműködési megállapodás 539. cikkében és 39. mellékletében meghatározott feltételeket. Az Egyesült Királyságban 2021. november 24-én és 25-én tett értékelő látogatást követően az uniós értékelő csoport jelentéseiben megállapította, hogy az Egyesült Királysággal a DNS-profilok és a daktiloszkópiai adatok tekintetében folytatott együttműködés megfelel a vonatkozó követelményeknek. Ezeket a jelentéseket 2022. március 17-én nyújtották be a Tanácsnak.

               Az Egyesült Királyság eddig nem jelezte, hogy a gépjármű-nyilvántartási adatok tekintetében készen áll az értékelésre.

               2.2.Az Unió tervezett jogi aktusa

               A kereskedelmi és együttműködési megállapodás 540. cikkének (2) bekezdése úgy rendelkezik, hogy az Unió az értékelő látogatásról szóló átfogó értékelő jelentés és adott esetben kísérleti adatcsere alapján meghatározza azt az időpontot, amelytől kezdve a tagállamok a II. cím („A DNS-adatok, az ujjnyomatok és a gépjármű-nyilvántartási adatok cseréje”) alapján személyes adatokat szolgáltathatnak az Egyesült Királyság részére.

               A kereskedelmi és együttműködési megállapodás 39. melléklete értelmében a Tanácsnak az értékelés alapján kell határoznia arról, hogy az Egyesült Királyság teljesítette-e az automatizált adatcsere tekintetében előírt feltételeket. A határozatnak egy átfogó értékelő jelentésen kell alapulnia, amely összefoglalja a vonatkozó kérdőív, az értékelő látogatás és adott esetben a kísérleti adatcsere eredményeit.

               Amint az a kereskedelmi és együttműködési megállapodás 540. cikkének (2) bekezdéséből kitűnik, e határozat a nemzetközi jog alapján az Unió egyoldalú nyilatkozatával válik kötelezővé az Egyesült Királyságra nézve. Az Unió egyoldalú nyilatkozatáról értesíteni kell az Egyesült Királyságot.

               3.Az Unió által képviselendő álláspont

               3.1.Előzmények

               A kereskedelmi és együttműködési megállapodás lehetővé teszi a DNS-profilok, ujjnyomatok és gépjármű-nyilvántartási adatok automatizált összehasonlítására irányuló együttműködést. E lehetőségek kihasználása érdekében az Egyesült Királyságnak először értékelésen kellett átesnie.

               Az Egyesült Királyságban 2021. november 24-én és 25-én tett értékelő látogatást követően az uniós értékelő csoport jelentéseiben megállapította, hogy az Egyesült Királysággal a DNS-profilok és a daktiloszkópiai adatok tekintetében folytatott együttműködés megfelel a vonatkozó követelményeknek. Ezeket a jelentéseket 2022. március x-án/-én nyújtották be a Tanácsnak, és lehetővé tették a Tanács számára, hogy az Unió kinyilváníthassa, hogy a tagállamok a kereskedelmi és együttműködési megállapodás 540. cikkének (2) bekezdésében említettek szerint a DNS-profilokra és a daktiloszkópiai adatokra vonatkozó személyes adatokat szolgáltathatnak az Egyesült Királyság részére.

               3.2.Javasolt álláspont

               A fentiekre tekintettel a Bizottság azt javasolja, hogy XXXXX-t jelöljék ki azon időpontként, amelytől kezdve a tagállamok a kereskedelmi és együttműködési megállapodás 530., 531., 534. és 536. cikkében említett DNS-profilokra és daktiloszkópiai adatokra vonatkozó személyes adatokat szolgáltathatnak az Egyesült Királyság részére.

               Uniós tagsága során az Egyesült Királyság a 2008/615/IB
                  1
                és a 2008/616/IB tanácsi határozattal
                  2
                összhangban részt vett a DNS-profilok és daktiloszkópiai adatok tagállamok közötti cseréjében. A DNS-profilokkal és a daktiloszkópiai adatokkal kapcsolatos, folyamatban lévő együttműködés hiányosságainak elkerülése érdekében a kereskedelmi és együttműködési megállapodás átmeneti időszakot ír elő, amelynek során a tagállamok a kereskedelmi és együttműködési megállapodás 540. cikkének (1) bekezdésében előírt értékelések eredményéig továbbíthatják ezeket az adatokat az Egyesült Királyságnak. Ez az átmeneti időszak kezdetben 2021. szeptember 30-ig tartott, majd a bűnüldözési és igazságügyi együttműködéssel foglalkozó szakbizottság 2021. szeptember 28-i határozatával
                  3
                2022. június 30-ig meghosszabbította. Az átmeneti időszak azonban tovább nem hosszabbítható. Ezért a folyamatban lévő együttműködés hiányosságainak elkerülése érdekében az Uniónak 2022. június 30-ig meg kell tennie a szükséges egyoldalú nyilatkozatot.

               4.Jogalap

               4.1.Eljárási jogalap

               4.1.1.Általános elvek

               Az EUMSZ 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  4
               .

               4.1.2.A jelen esetre történő alkalmazás

               A kereskedelmi és együttműködési megállapodás 540. cikkének (1) és (2) bekezdése úgy rendelkezik, hogy amennyiben az Egyesült Királyság teljesítette a kereskedelmi és együttműködési megállapodás 539. cikkében és 39. mellékletében meghatározott feltételeket, az Unió meghatározza azt az időpontot vagy időpontokat, amelytől kezdve a tagállamok a DNS-profilokra és a daktiloszkópiai adatokra vonatkozó személyes adatokat szolgáltathatnak az Egyesült Királyság részére. Bár az időpont ilyen meghatározása az Unió egyoldalú jogi aktusa, nem pedig a kereskedelmi és együttműködési megállapodás által létrehozott szerv által elfogadandó jogi aktus, mindazonáltal joghatásokat vált ki. Ezért az e meghatározás alapjául szolgáló uniós álláspontot – analógia útján – az EUMSZ 218. cikkének (9) bekezdésével összhangban kell meghatározni.

               A nyilatkozat joghatásai a nemzetközi jog szerint kötelező erejűek, és teljes mértékben az Uniót mint a kereskedelmi és együttműködési megállapodás részes felét terhelik. Ezért az Unió az EUMSZ 3. cikke (2) bekezdésének megfelelően kizárólagos hatáskörrel rendelkezik ebben a kérdésben.

               A kereskedelmi és együttműködési megállapodás 540. cikkének (2) bekezdésében említett időpont meghatározása nem eredményezi e megállapodás keretének kiegészítését vagy módosítását.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               Valamely, egyidejűleg több cél elérésére irányuló vagy több elválaszthatatlan és egymáshoz viszonyítva nem járulékos jellegű összetevőt magában foglaló tervezett jogi aktus esetében az EUMSZ 218. cikkének (9) bekezdése szerinti határozat anyagi jogalapját kivételesen a különböző vonatkozó jogalapok fogják képezni.

               4.2.2.A jelen esetre történő alkalmazás

               A kereskedelmi és együttműködési megállapodás 540. cikke (2) bekezdésében említett időpont vagy időpontok meghatározásának célkitűzései és összetevői a következő területekkel kapcsolatosak: adatvédelem és rendőrségi együttműködés.

               Ezért a javasolt határozat anyagi jogalapja az EUMSZ 16. cikkének (2) bekezdése, valamint 87. cikke (2) bekezdésének a) pontja.

               A kereskedelmi és együttműködési megállapodás az EUMSZ 217. cikkén mint anyagi jogalapon alapuló (EU) 2021/689 határozat
                  5
                értelmében valamennyi tagállamra nézve kötelező.

               4.3.Következtetés

               A javasolt határozat jogalapja az EUMSZ 16. cikkének (2) bekezdése, valamint 87. cikke (2) bekezdésének a) pontja, összefüggésben az EUMSZ 218. cikkének (9) bekezdésével.

               2022/0103 (NLE)

               Javaslat

               A TANÁCS HATÁROZATA

               az Európai Unió által Nagy-Britannia és Észak-Írország Egyesült Királysága tekintetében az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodás 540. cikkének (2) bekezdése alapján az említett megállapodás 530., 531., 534. és 536. cikkében említett személyes adatok tagállamok általi, az Egyesült Királyság részére történő átadása időpontjának meghatározásával kapcsolatban képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 16. cikke (2) bekezdésére és 87. cikke (2) bekezdésének a) pontjára, összefüggésben 218. cikke (9) bekezdésével,

               tekintettel az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodásnak, valamint az Európai Unió és Nagy-Britannia és Észak-Írország Egyesült Királysága közötti, a minősített adatok cseréjére és védelmére vonatkozó biztonsági eljárásokról szóló megállapodásnak az Unió nevében történő megkötéséről szóló, 2021. április 29-i (EU) 2021/689 tanácsi határozatra
                  6
               ,

               tekintettel az Európai Bizottság javaslatára,

               mivel:

               (1)Az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága (a továbbiakban: Egyesült Királyság) között létrejött kereskedelmi és együttműködési megállapodás
                  7
                (a továbbiakban: a kereskedelmi és együttműködési megállapodás) rendelkezik az egyrészről a tagállamok, és másrészről az Egyesült Királyság illetékes bűnüldöző hatóságai közötti kölcsönös együttműködésről a DNS-profilok, a daktiloszkópiai adatok és a gépjármű-nyilvántartási adatok automatizált összehasonlítása tekintetében. Az ilyen együttműködés előfeltételeként az Egyesült Királyságnak először meg kell hoznia a szükséges végrehajtási intézkedéseket, és uniós értékelésen kell átesnie.

               (2)A vonatkozó kérdőív, az értékelő látogatás és adott esetben a kísérleti adatcsere eredményeit összefoglaló átfogó értékelő jelentés alapján az Uniónak meg kell határoznia azt az időpontot vagy időpontokat, amelytől kezdve a tagállamok a kereskedelmi és együttműködési megállapodás alapján ilyen adatokat szolgáltathatnak az Egyesült Királyság részére.

               (3)2021. július 23-i levelében az Egyesült Királyság a bűnüldözési és igazságügyi együttműködéssel foglalkozó szakbizottságon keresztül arról tájékoztatta a Bizottságot, hogy a DNS-profilok és a daktiloszkópiai adatok tekintetében végrehajtotta a kereskedelmi és együttműködési megállapodás 3. részének II. címében előírt kötelezettségeket. Az Egyesült Királyság a kereskedelmi és együttműködési megállapodás 39. melléklete 0. fejezetének 22. cikkével összhangban nyilatkozatokat és kijelöléseket is tett, és jelezte, hogy készen áll arra, hogy a Bizottság értékelést végezzen a DNS-profilokra és daktiloszkópiai adatokra vonatkozó, az Egyesült Királyság és a tagállamok közötti adatcsere tekintetében.

               (4)A Bizottság 2021. október 14-én kérdőíveket küldött az Egyesült Királyságnak a DNS-profilok és a daktiloszkópiai adatok automatikus cseréjére vonatkozóan. Az Egyesült Királyság 2021. november 8-án benyújtotta a Bizottságnak a kérdőívekre adott válaszait. A válaszokat a Bizottság megküldte az értékelő csoportnak, majd 2021. november 11-én benyújtotta az IB-információcserével foglalkozó tanácsi munkacsoportnak és az Egyesült Királysággal foglalkozó tanácsi munkacsoportnak.

               (5)A kereskedelmi és együttműködési megállapodás 39. mellékletének 4. fejezetével összhangban a Tanács 2021. november 9-én úgy határozott, hogy a DNS-profilok és a daktiloszkópiai adatok tekintetében nincs szükség kísérleti adatcserére.

               (6)Az Egyesült Királyság 2021. november 24-én és 25-én értékelésen esett át a DNS-profilok és a daktiloszkópiai adatok keresése és összehasonlítása tekintetében. A DNS-profilokra vonatkozó értékelő jelentés arra a következtetésre jutott, hogy az előzetes értékelés eredménye alapján a DNS-profilok automatizált összehasonlításának és a kapcsolódó információáramlásnak a megvalósítása az Egyesült Királyságban mind jogi, mind technikai szinten sikeresen lezárultnak tekinthető. A daktiloszkópiai adatokra vonatkozó értékelő jelentés arra a következtetésre jutott, hogy az előzetes értékelés eredménye alapján az automatizált daktiloszkópiai adatalkalmazás és a kapcsolódó automatizált daktiloszkópiai adatáramlás megvalósítása az Egyesült Királyságban mind jogi, mind technikai szinten sikeresen lezárultnak tekinthető.

               (7)Az Egyesült Királyság a kereskedelmi és együttműködési megállapodás 39. melléklete 4. fejezetének 5. cikkével összhangban 2022. március 17-én benyújtotta a Tanácsnak a kérdőívek és az értékelő látogatás eredményeit összefoglaló értékelő jelentéseket.

               (8)Mivel az Egyesült Királyság teljesítette a kereskedelmi és együttműködési megállapodás 539. cikkében és 39. mellékletében meghatározott feltételeket, az Uniónak a kereskedelmi és együttműködési megállapodás 540. cikkének (2) bekezdése értelmében meg kell határoznia azt az időpontot vagy időpontokat, amelytől kezdve a tagállamok a kereskedelmi és együttműködési megállapodás 530., 531., 534. és 536. cikkében említett DNS-profilokra és daktiloszkópiai adatokra vonatkozó személyes adatokat szolgáltathatnak az Egyesült Királyság részére. Az Uniónak a bűnüldözési és igazságügyi együttműködéssel foglalkozó szakbizottságban kell értesítenie az Egyesült Királyságot erről az álláspontról.

               (9) A kereskedelmi és együttműködési megállapodás az EUMSZ 217. cikkén mint anyagi jogalapon alapuló (EU) 2021/689 tanácsi határozat értelmében valamennyi tagállamra nézve kötelező.

               (10)Az (EU) 2021/689 tanácsi határozat értelmében Dániára és Írországra nézve kötelező a kereskedelmi és együttműködési megállapodás 540. cikke, ezért részt vesznek ennek a kereskedelmi és együttműködési megállapodást végrehajtó határozatnak az elfogadásában és alkalmazásában,

               ELFOGADTA EZT A HATÁROZATOT:

               1. cikk

               A tagállamok által a kereskedelmi és együttműködési megállapodás 530., 531., 534. és 536. cikkében említett DNS-profilokra és daktiloszkópiai adatokra vonatkozó személyes adatok Egyesült Királyság részére történő átadásának időpontja vagy időpontjai tekintetében képviselendő álláspontnak az Unió egyoldalú nyilatkozatának az e határozathoz csatolt tervezetén kell alapulnia.

               2. cikk

               Az Egyesült Királyságot értesíteni kell a bűnüldözési és igazságügyi együttműködéssel foglalkozó szakbizottságban az 1. cikkben meghatározott uniós álláspontról.

               3. cikk

               Ennek a határozatnak a Bizottság a címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        A Tanács 2008/615/IB határozata (2008. június 23.) a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről (HL L 210., 2008.8.6., 1. o.).

                     (2)

                        A Tanács 2008/616/IB határozata (2008. június 23.) a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló 2008/615/IB határozat végrehajtásáról (HL L 210., 2008.8.6., 12. o.).

                     (3)

                        Az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodás 8. cikke (1) bekezdésének r) pontjával létrehozott szakbizottság 1/2021 határozata (2021. szeptember 28.) az 540. cikk (3) bekezdésében említett, a DNS-profilok és daktiloszkópiai adatok Egyesült Királysággal való cseréjére rendelkezésre álló időszak meghosszabbításáról (2021/1946) [ (A kereskedelmi és együttműködési megállapodás 1. melléklete 9. szabályának (2) bekezdése értelmében a titkárság minden határozatot vagy ajánlást sorszám alatt és az elfogadás időpontjára való hivatkozással rögzít.)] (HL L 397., 2021.11.10., 32. o.).

                     (4)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (5)

                        A Tanács (EU) 2021/689 határozata (2021. április 29.) az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodásnak, valamint az Európai Unió és Nagy-Britannia és Észak-Írország Egyesült Királysága közötti, a minősített adatok cseréjére és védelmére vonatkozó biztonsági eljárásokról szóló megállapodásnak az Unió nevében történő megkötéséről (HL L 149, 2021.4.30., 2. o.).

                     (6)

                        HL L 149., 2021.4.30., 2. o.

                     (7)

                        HL L 149., 2021.4.30., 10. o.

    ---documentbreak---

               EURÓPAI BIZOTTSÁG
            Brüsszel, 2022.4.6.
            COM(2022) 158 final

            MELLÉKLET
            a következőhöz:
            JavaslatA TANÁCS HATÁROZATA
            az Európai Unió által Nagy-Britannia és Észak-Írország Egyesült Királysága tekintetében az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodás 540. cikkének (2) bekezdése alapján az említett megállapodás 530., 531., 534. és 536. cikkében említett személyes adatok tagállamok általi, az Egyesült Királyság részére történő átadása időpontjának meghatározásával kapcsolatban képviselendő álláspontról

               MELLÉKLET

               Az Unió nyilatkozata az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodás 540. cikkének (2) bekezdése értelmében az említett megállapodás 8. cikke (1) bekezdésének r) pontjával létrehozott szakbizottságban azon időpontról, amelytől kezdődően a tagállamok a kereskedelmi és együttműködési megállapodás 530., 531., 534. és 536. cikkében említett DNS-profilokra és daktiloszkópiai adatokra vonatkozó személyes adatokat szolgáltathatnak az Egyesült Királyság részére

                  Az Európai Unió nyilatkozata

               A tagállamok [2022. június 30-tól] szolgáltathatnak a kereskedelmi és együttműködési megállapodás 530., 531., 534. és 536. cikkében említett DNS-profilokra és daktiloszkópiai adatokra vonatkozó személyes adatokat az Egyesült Királyság részére.